આસામમાં 1930ના દાયકાથી ભાષા અને સંસ્કૃતિના મુદ્દે ખેંચતાણ શરૂ થઈ ગઈ હતી. અંગ્રેજોએ સ્થાનિક પ્રતિનિધિત્વ માટે કેન્દ્રીય ધારાસભાની રચના કરી હતી, તેમાં આસામના એક સભ્ય બસંત કુમાર દાસે ઠરાવ દાખલ કર્યો હતો કે આસામનું નામ બદલવું જોઈએ, કેમ કે આસામમાં બંગાળી ભાષીઓ વધુ છે અને બંગાળી સંસ્કૃત્તિનું જ પ્રાધાન્ય છે. આસામી બોલનારા કરતાં બંગાળી બોલનારાની સંખ્યા બે ગણી હતી. તેનું કારણ આગળ જણાવ્યું તે પ્રમાણે આ વિસ્તારમાં ખેતી અને ચાના બગીચા માટે મોટા પાયે બંગાળીઓનું આગમન હતું.